เขาไม่ต้องทำให้เหรียญหายไป ไม่ต้องดึงนกออกจากหมวก ไม่ต้องใช้แสงไฟมากมาย เขาแค่แตะน้ำหอมลงบนผิว แล้วปล่อยให้สิ่งที่มองไม่เห็นสร้างภาพขึ้นมาเอง เปิดฉากมากับกลิ่น Black currant ที่เหมือนผลไม้สีดำในป่า ฉ่ำ ลึก เขียวฝาด และเย็นอย่างน่าประหลาด มี Grapefruit เป็นประกายแสงสดชื่นแต่ขมบางๆ จากนั้น Black tea จะค่อย ๆ แทรกเข้ามา ทำให้ทุกอย่างนิ่งลง สงบ เหมือนทั้งป่าถูกปกคลุมด้วยเงา มี Violet ลอยผ่านเหมือนหมอกสีม่วงจางๆที่ตัดผ่าน ให้กลิ่นมีมิติ Oregano ให้กลิ่นสมุนไพรแห้งสีดำที่น่าค้นหา ก่อนที่ Musk และ Oakmoss จะทำหน้าที่เป็นม่านหมอกบางๆให้กลิ่นมีความเบาสบาย นี่คือมายากลที่ไม่มีภาพให้จับต้อง แต่กลับทำให้เรามองเห็นภาพบางอย่างในความทรงจำ